Lunda-Katanga platoo

Lunda-Katanga platoo ehk Lunda-Katanga lavamaa on lavamaa Angola kirdeosas, Kongo DV lõuna- ja kaguosas (endises Katanga provintsis) ja Sambia põhjaosas. See piirneb põhjas Kundelungu ja Mitumba mägedega, idas Muchinga mägedega ja läänes Bié platooga. 

Platoo eraldab Kongo nõgu põhjas Zambezi jõgikonna tasandikest ja nõgudest. 

Platoo põhjaosast saavad alguse Kongo jõe vasakpoolsed lisajõed. 

Platoo koosneb Lunda lavamaast läänes ja Katanga lavamaast idas. 

Vihmaperiood kestab oktoobrist aprillini.

Kategooria:Angola geograafia
Kategooria:Sambia geograafia
Kategooria:Aafrika lavamaad ja kiltmaad
Kategooria:Kongo Demokraatliku Vabariigi geograafia